આ ફિલ્મ સલમાનના ચાહકોને નિરાશ કરે છે. સલમાન સ્ક્રીન પર દેખાય છે, પરંતુ ફિલ્મની વાર્તાના કેન્દ્રમાં નથી. અગાઉની બોલીવુડની મસાલા ફિલ્મો જેવી આ ફિલ્મ છે, જેમાં નવું કશું નથી. ડિરેક્ટરે આ ફિલ્મમાં મારધાડ, ગોળીબાર, કાર-મોટરબાઇકની રેસનો મસાલો ઉમેર્યો છે. નકલી ઝાકમઝાળ, ચીન-કંબોડિયા ખાડી દેશો સહિત વિદેશી ખૂબસૂરત લોકેશનો, સ્પોર્ટ્સ કાર, વિશાળ મેન્શન વગેરે દર્શકોને આંજવા માટે છે. ‘રેસ-3’નું થ્રિલ દર્શકોને રોમાંચિત કરતું નથી.